Blot måneder efter at være sluppet væk med 100 mio. $ bliver Dominic Toretto og Brian O’Connor, der nu skjuler sig på De Canariske Øer opsøgt af FBI-agenten Luke Hobbs. Han lod dem undslippe, men uden mulighed for nogensinde at vende hjem til USA igen. Nu er det lige præcis den mulighed han lokker dem med: Mod at hjælpe ham med at knalde en international bande, der med hurtige street racere begår det ene kup efter det andet, vil de få amnesti og mulighed for a vende hjem. Han har brug for nogen, der kan slå banden, der ledes af den hensynsløse lejesoldat Owen Shaw, på dens egen bane og med de samme midler; hurtige biler med kørere bag rattet, der har gadeløb i blodet. Det er en risiko at træde frem i lyset igen, det kan koste dem livet, og de har jo penge nok, så hvorfor risikere alt? Fordi et af medlemmerne af Shaws bande er den Letty, som er Doms store kærlighed, men som han troede død for år siden. Snart er kursen sat mod London!
Justin Lin spinder i â€Fast & Furious 6â€ videre på fablen om den selvvalgte familie af street racere, som er opstået omkring Dom og Brian – Vin Diesel og Paul Walker. Tilbage på holdet er også Dwayne Johnson som Hobbs og Michelle Rodriguez som Letty. Andre gengangere fra de tidligere kapitler i sagaen er Jordana Brewster, Tyrese Gibson, Chris ’Ludacris’ Bridges, Sung Kang og Gal Gadot. Nye bag rattet er bl.a. Luke Evans (som Shaw), Gina Carano og som et par af Shaws mænd danske Kim Kold og Thure Lindhardt.
